Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3 i Kommissionens delegerede forordning (EU) 2019/33

(2021/C 65/13)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»FINCA ÉLEZ«

PDO-ES-A0053-AM03

Meddelelsesdato: 16. november 2020

BESKRIVELSE AF OG BEGRUNDELSE FOR DEN GODKENDTE ÆNDRING

Titel

TILFØJELSE AF ROSÉVINENS ANALYTISKE PARAMETRE TIL BESKRIVELSEN AF VINENE

Afsnit 2.1 »Parametre, der skal tages i betragtning, analytiske grænser og tolerancer« i produktspecifikationen. Ændringen vedrører også afsnittet »Beskrivelse af vinene« i enhedsdokumentet.

Beskrivelse og begrundelse

Rosévin føjes til beskrivelsen af vinene, og derfor er de analytiske parametre defineret.

NY BESKRIVELSE

2.1.9. Rosé — Virkeligt alkoholindhold på mindst 12 % vol. — Totalt alkoholindhold på mindst 12 % vol. — Totalt syreindhold på mindst 4 g/l udtrykt som vinsyre — Indhold af flygtig syre på under 16,7 meq/l — Totalt indhold af svovldioxid på under 150 mg/l — Reducerende sukker på under 10 g/l udtrykt som glukose

BEGRUNDELSE

Vores kunder anmoder om, at vi fremstiller rosévin. Vi anmoder derfor om en ændring af produktspecifikationen med henblik på at åbne et nyt marked og tilbyde rosévin.

Titel

TILFØJELSE AF ROSÉVINENS ORGANOLEPTISKE EGENSKABER TIL BESKRIVELSEN AF VINENE

Afsnit 2.2 "Egenskaber, der skal bestemmes ved organoleptiske analyser" i produktspecifikationen. Ændringen vedrører også afsnittet "Beskrivelse af vinene" i enhedsdokumentet.

Beskrivelse og begrundelse

Rosévin er føjet til beskrivelsen af vinene, hvorfor de organoleptiske egenskaber er defineret.

NY BESKRIVELSE

2.2.9. Rosé: — Udseende: ren og lys med dristige lyserøde nuancer. — Aroma: meget intens, ren med ristede noter og antydninger af røde frugter og jordbær. — Smag: meget intens og frugtagtig med en god balance mellem syreindhold og alkoholindhold.

BEGRUNDELSE

Vores kunder anmoder om, at vi fremstiller rosévin. Vi anmoder derfor om en ændring af produktspecifikationen med henblik på at åbne et nyt marked og tilbyde rosévin.

Titel

TILFØJELSE AF SÆRLIGE ØNOLOGISKE METODER FOR ROSÉVIN.

Afsnit 3. »Særlige ønologiske metoder« i produktspecifikationen. Ændringen vedrører også afsnittet »Særlige ønologiske metoder« i enhedsdokumentet.

Beskrivelse og begrundelse

De særlige ønologiske metoder for fremstilling af rosévin er blevet tilføjet i overensstemmelse med tilføjelsen til beskrivelsen af vinene.

NY BESKRIVELSE

3.4.6. Rosé: Følgende sorter blandes med varierende andele: Tempranillo, Merlot, Cabernet-Sauvignon og Syrah, eller én af sorterne Merlot, Tempranillo, Cabernet-Sauvignon eller Syrah. Mosten skal løbe af inden for de sidste to timer i tanken ved hjælp af statisk kold bundfældning over 24 timer. Når der er gået 24 timer, overføres den rene most ved en kold temperatur til gæringsapparatet. Når den når en massefylde på 1 015, overføres den til fadet, hvor den fuldfører gæringsprocessen og den efterfølgende lagring på bundfaldet i en periode på mindst to måneder.

BEGRUNDELSE

Som tidligere nævnt anmoder vi om, at denne nye vin medtages i produktspecifikationen, da den udgør et nyt marked for os, og nogle kunder har anmodet os om at dække dette segment af »vinos de pago« (vin fremstillet af individuelle vinbrug eller vingårde).

ENHEDSDOKUMENT

1. Produktets betegnelse

Finca Élez

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Ung Chardonnay og ung rødvin

Chardonnay: gylden til gul farve med middel intensitet. Høj aromatisk intensitet med frugtagtige og blomsteragtige primære aromaer. God balance mellem alkohol- og syreindhold.

Ung rødvin med meget høj farveintensitet, violette og røde nuancer, meget intense primære aromaer med lang eftersmag og rund finish.

* Det maksimale totale alkoholindhold skal være inden for grænserne af den relevante EU-lovgivning.

** Maksimalt svovlindhold: 150 mg/l for ung Chardonnay.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 11 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15 Totalt indhold af svovldioxid, maksimum (i milligram pr. liter): 130

Delvis fadgæret Chardonnay-vin og røde »fadlagrede« vine og »crianza-« og »reserva-«vine

Chardonnay: gylden til gul farve med middel intensitet.

Højintensive aromaer, forekomst af komplekse aromaer, frugt- og blomsteraromaer og aromaer, der er specifikke for lagringsprocessen.

Lang eftersmag — tanninstruktur afbalanceret med alkohol og glycerin.

Lagrede rødvine har en høj farveintensitet med violette og røde toner. Med yderligere lagring får rødvinene granatrøde og terrakottafarvede toner. Frugtagtig og kraftig aroma med høj intensitet, som er specifik for lagringsprocessen. Kompleks i munden. Tilstedeværelse af trætanniner. God tanninstruktur, lang eftersmag og rund finish.

* Det maksimale totale alkoholindhold skal være inden for grænserne af den relevante EU-lovgivning.

** Maksimalt svovlindhold: 150 mg/l for delvist fadgæret Chardonnay.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 11,5 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15 Totalt indhold af svovldioxid, maksimum (i milligram pr. liter): 130

Chardonnay-vin

Klar og lys, gylden til gul farve med middel intensitet.

Tilstedeværelse af frugtagtige og søde aromaer og aromaer, der er specifikke for lagringsprocessen, uden at sidstnævnte dominerer. Mellemhøj intensitet.

Meget intens smag. God balance mellem syre og sukker.

* Det maksimale totale alkoholindhold skal være inden for grænserne af den relevante EU-lovgivning.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 12 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15 Totalt indhold af svovldioxid, maksimum (i milligram pr. liter): 180

»Gran Reserva«-rødvin

Røde og terrakottafarvede toner. Meget intens i næsen med udtalte aromaer, der er specifikke for lagringsprocessen, og modne frugtaromaer.

Trætanniner og en god, men ikke aggressiv tanninstruktur.

* Det maksimale totale alkoholindhold skal være inden for grænserne af den relevante EU-lovgivning.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 12 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 16,7 Totalt indhold af svovldioxid, maksimum (i milligram pr. liter): 130

Rosévin

Ren og lys med dristige lyserøde nuancer. Aroma: meget intens, ren med noter af røde frugter og jordbær. Smag: meget intens og frugtagtig med en god balance mellem syreindhold og alkoholindhold.

* Det maksimale totale alkoholindhold skal være inden for grænserne af den relevante EU-lovgivning.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 12 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 16,7 Totalt indhold af svovldioxid, maksimum (i milligram pr. liter): 150

5. Vinfremstillingsmetoder

a. Væsentlige ønologiske fremgangsmåder

Væsentlig ønologisk fremgangsmåde

Trykket under presningen må ikke overstige 70 liter for hver 100 kg høstede druer. Det maksimale pressetryk skal være mindre end 2 kg/cm2.

For Chardonnay-vine skal udblødningen finde sted i en tryktank til udblødning i mindst to timer og mindst fire timer for sent høstet Chardonnay. Homogenisering i tanke i 24-72 timer. Mindst 10 % skal gæres på egetræsfade, der er nye eller mindre end et år gamle, med en kapacitet på højst 500 l.

Vinen skal hvile på egetræsfade i 2-12 måneder.

»Fadlagrede« rødvine og »crianza«-rødvine gæres og udblødes i mindst 10 dage ved temperaturer på mellem 25 og 30 °C og over 15 dage for »reserva«- og »gran reserva«-vine.

b. Maksimalt udbytte

Cabernet Sauvignon

9 000 kg druer pr. hektar

Cabernet Sauvignon

66 hektoliter pr. hektar

Tempranillo

12 000 kg druer pr. hektar

Tempranillo

88,80 hektoliter pr. hektar

Merlot

8 500 kg druer pr. hektar

Merlot

62,90 hektoliter pr. hektar

Syrah

13 000 kg druer pr. hektar

Syrah

96,20 hektoliter pr. hektar

Chardonnay

9 000 kg druer pr. hektar

Chardonnay

66,60 hektoliter pr. hektar

6. Afgrænset geografisk område

Vinbruget er beliggende i kommunen El Bonillo i provinsen Albacete.

7. Primære druesorter

CABERNET SAUVIGNON

CHARDONNAY

TEMPRANILLO — CENCIBEL

8. Tilknytning til det geografiske område

Vinbruget ligger i en højde af 1 080 m i et fastlandsklima med meget tør luft og en betydelig temperaturforskel fra dag til nat i modningsperioden. Jorden er ler og kalksten og er mager, stenet og veldrænet med en basisk pH-værdi på ca. 8.

Vinene er afbalancerede med et godt syreindhold og et alkoholindhold, der har en tendens til at være relativt højt, og som giver friskere vine, der er bedre egnet til lagring. Disse vine bliver bedre med alderen og indeholder frisk frugt, der er mere syrlig, sammen med blomsternoter og mineralske noter, og som ligner vine med en kontinental stil snarere end middelhavsstil, med en aroma med en mellemhøj intensitet. De er elegante, afbalancerede og friske.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Ingen

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/MOD-PLIEGO_FINCA_ELEZ_20200612-III.pdf

(1) EUT L 9 af 11.1.2019, s. 2.